જે સમયે શ્રીલંકાએ પોતાનું હંબનટોટા પોર્ટ ચીનને સોંપ્યું હતું ત્યારથી જ ભારત માટે ચિંતાની શરુઆત થઈ હતી. કારણકે ચીન અહીંથી વેપાર ઉપરાંત સૈન્ય છાવણી પણ સ્થાપી શકે છે. બીજી તરફ શ્રીલંકામાં ચાલી રહેલા વિવાદો પછી પીએમ વિક્રમસિંઘેએ કહ્યું કે, વર્તમાન સમયમાં દેશની આર્થિક સ્થિતિ પર ધ્યાન કેન્દ્રીત કરવાની જરુર છે. વધુમાં તેમણે કહ્યું કે, તેના માટે ભારત અને જાપાન તરફથી શરુઆત કરવામાં આવશે. આપને જણાવી દઈએ કે, ભારત અને જાપાને શ્રીલંકાના વિવિધ બંદરો પર રોકાણ માટેની ઈચ્છા વ્યક્ત કરી છે.